হটহাজারী উপজেলা আওয়ামী লীগ,সহযোগী ও অঙ্গসংগঠনের উদ্যোগে মানবতা বিরোধী অপরাধের বিচারে সালাউদ্দিন কাদের(সাকা) চৌধুরীর ফাঁসির রায় ঘোষনায় উপজেলা সদরে আনন্দ মিছিল ও সমাবেশ করেছে। মঙ্গলবার (১ অক্টোবর) ২টার সময় বাসষ্টেশন চত্ত্বরে আওয়ামী লীগ,সহযোগী ও অঙ্গসংগঠনের নেতাকর্মীরা ঐক্যবদ্ধ হয়ে আনন্দ মিছিল বের করে। মিছিলটি বাসষ্টেশন থেকে হাটহাজারী বাজার,কাচারী সড়ক হয়ে কলেজ গেইট থেকে পুনরায় বাসষ্টেশনে গিয়ে শেষ হয়। এ সময় এখানে এক সমাবেশ অনুষ্ঠিত হয়। সমাবেশে বক্তব্য রাখেন হাটহাজারী উপজেলা পরিষদ চেয়ারম্যান ও উপজেলা আ.লীগের সভাপতি অধ্যক্ষ মো.ইসমাইল,সাধারন সম্পাদক সোহরাব হোসেন নোমান,কাজী এনামুল হক,শাহনেওয়াজ চৌধুরী মানিক,এস.এম.মোরশেদ আলম,সুলতানুল আলম চৌধুরী,সরওয়ার মোরশেদ তালুকদার,ম.জসীম উদ্দিন,যুবলীগ নেতা আকতার হোসেন,অধ্যাপক নাজমুল হুদা মনি, সৈয়দা সাহেদা সুলতানা,এইচ.এম.জাকির,সৈয়দ নুরুল আলম,মনির হোসেন,মো.তসলিম হায়দার,মো.এনাম,ইছা আহমদ,সাহেদুল হক খোকন,উদয় সেন,আবুল হোসেন,মো.রকিব,সেকান্দর তুহিন,গিয়াস মেহেদী,হারুনুর রশিদ ও হাবিবুর রহমান রাজু। বক্তারা আদালত মানবতা বিরোধী অপরাধের আসামী সালাউদ্দিন কাদের চৌধুরীর ফাঁসির আদেশ হওয়ায় দেশের মানুষ দীর্ঘদিন পর স্বস্তির নিঃশেষ ফেলেছে। এ অপরাধীকে বিএনপি তথা জোট সরকার মন্ত্রী বানিয়ে মুক্তিযুদ্ধের ইতিহাসকে কলঙ্খিত করেছে। অবিলম্বে তার ফাঁসির আদেশ কার্যকর করারও দাবি জানানো হয় সমাবেশ থেকে।